Anneli Mattila vuonna 2007.
**Armi Anneli Mattila** (s. 11. toukokuuta 1987 Karvia) on suomalainen laulaja. Hän on Anne Mattilan ja Anniina Mattilan sisar.

Ura
---

Anneli Mattilan ensimmäinen julkinen esiintyminen laulajana oli jo seitsemänvuotiaana, Karvian mukulatähti kisoissa. Mattilaa säesti hänen äitinsä haitarilla.
Varsinaista laulajan uraansa Mattila aloitteli siskonsa Annen mukana kierrellen ja esiintyen hänen keikoillaan. Lisäksi hän oli Annen mukana erilaisissa haastatteluissa ja tv-nauhoituksissa sekä osallistui myös muutamiin levytyksiin.

Mattilan ensimmäinen tv-esiintyminen tapahtui Tampereella vuonna 2002 ohjelmassa *Saanko luvan*. Vuonna 2003 hän osallistui *Idols*-laulukilpailuun, josta hän kuitenkin myöhemmin itse päätti vetäytyä, koska hän ei halunnut koskaan kuulua mihinkään tiettyyn formaattiin, vaan halusi luoda oman uransa, omalla tavallaan. 

Mattila teki keikkoja taustanauhoilta sekä satunnaisten bändien kanssa pitkään, kunnes hän löysi oman ensimmäisen orkesterinsa.

Varsinaisen säännöllisen keikkailun hän aloitti ensimmäisen oman yhtyeensä Megan kanssa 8. tammikuuta 2004 Kauhajoen Aron Areenalla.

Mattilasta on tullut yksi Suomen suosituimmista viihdyttäjistä tanssipaikoissa, ravintoloissa, konserteissa. Nykyään myöskin jazzmusiikin parissa.*lähde?* Myös hänen levynsä ovat soineet ahkeraan eri radiokanavilla. Ensimmäisen levytyksensä hän teki Ruotsissa vuonna 2000. Häneltä on ilmestynyt kahdeksan albumia seuraavasti: *Suojaan* 2005, *Laulun lahjan sain* 2006, *Luottaa huomiseen* 2007, *Soita mulle* 2008, *Seitsemäs taivas* 2012 sekä *Oma maailma* 2019. Lisäksi Mattila on julkaissut kaksi omaa kokoelmalevyä, joista viimeisimpänä kokoelma *40 unohtumatonta laulua* julkaistiin toukokuussa 2009. 

Mattilan albumit ovat voittaneet paikallisradioiden kuukauden levy -äänestyksen kahdesti. Albumi *Seitsemäs taivas* voitti tammikuun 2012 sekä albumi *Oma maailma* lokakuun 2019 kuukauden -levy äänestyksen. 

Mattilan levy-yhtiö on Texicalli Records Oy ja hänen taustayhtyeenään toimii Recados.

Mattilan siskokset ovat levyttäneet yhteisen joululaululevyn ja esiintyneet useissa yhteiskonserteissa. Syksyllä 2008 siskokset tekivät ensimmäisen laajamittaisen konserttikiertueen, joka käsitti kymmenen konserttia eri paikkakunnilla. Kiertueen jatkoksi sisarukset esiintyivät viikon Iskelmän -risteilyllä Punaisella merellä Egyptissä sekä Jordaniassa.

Mattila osallistui MTV3:n Syksyn sävel 2012 -kilpailuun kappaleellaan "Sun". Kappaleen on säveltänyt Risto Asikainen ja sen ovat sanoittaneet Risto Asikainen ja Ilkka Vainio.

Yksityiselämä
-------------

Musiikin lisäksi Anneli Mattila harrastaa vapaa-aikanaan muun muassa urheilua, lukemista ja kalastusta. Kuitenkin näistä kaikista, hänen suuri intohimonsa on valokuvaus.

Huomionosoitukset
-----------------

* Vuoden tanssittajatulokas 2004 (Lavakauden Päättäjäiset, Ikaalinen)
* Vuoden iskelmätulokas 2005

Recados taustayhtyeen kokoonpano
--------------------------------

* Mikko Pellinen (koskettimet, taustalaulu)
* Tapio Leppänen (basso, laulu/ taustalaulu)
* Pertti Kauppinen (rummut, taustalaulu)
* Juha Haapio (kitarat, taustalaulu/laulu)

Julkaisut
---------

### Albumit

* *Suojaan* (2005)
* *Laulun lahjan sain* (2006)
* *Luottaa huomiseen* (2007)
* *Soita mulle* (2008)
* *Legendat - Anneli Mattila* (kokoelma 2009)
* *40 unohtumatonta laulua* (kokoelma 2009)
* *Seitsemäs taivas* (2012)
* *Oma maailma* (2019)

### Singlet (vinyylisingle)

* *Mikä sun nimi on* (2004)

### Singlet

* *Sua ikävöin* (2000)
* *Sielu salamoi* (Anne Mattila, Anneli ja Janne Tulkki) (2002)
* *Kitara soi* (2003)
* *Surun kyyneleet* (2003)
* *Tears of sadness* (2003)
* *Kutsuvasti rummut soivat* (Anneli & Anne Mattila) (2003)
* *Kuumaa kamaa* (2004)
* *Tulivuori sisälläin* (2004)
* *Mikä sun nimi on* (2004)
* *Suojaan* (2004)
* *Tanssin päivät tanssin yöt* (2005)
* *Laulun lahjan sain* (2006)
* *Rakkauden muistomerkki* (2006)
* *Luottaa huomiseen* (2007)
* *Ne Na Na Na* (2008)
* *Hei postimies* (Anneli ja siskot) (2008)
* *Paljon kerrottavaa* (Anneli + kolme muuta solistia)
* *Soita mulle* (2008)
* *Hei pianomies* (2010)
* *Et saa musta emäntää* (*Rauhaton sielu*) (2010)
* *Sinä huomasit ne linnut* (2011)
* *Seitsemäs taivas* (2011)
* *Planeetat kohdallaan* (2012)
* *Soitat ilmakitaraa* (2012)
* *Sun* (2012)
* *Syntinen Koi* (2014)
* *Ole siinä juuri noin* (J.Eskelinen & Anneli) (2017)
* *Ole vielä mun joskus* (2018)
* *Eilisen teeren poika* (Simo Naapuri & Anneli) (2019)
* *Kalaan* (2019)
* *Pohjoistuuli* (2019)
* *Nyt tiedän* (2021)
* *Top of the World* (Jussi Syren and the Croundbreakers- levylle) (2023)

Lähteet
-------

1. ↑  Anneli Mattila *Yle*. Viitattu 13.6.2019.
2. ↑  Tällä kappaleella Anneli Mattila osallistuu Syksyn säveleen *Satakunnan kansa*.  9.11.2012.  Arkistoitu 10.12.2015. Viitattu 26.10.2015.

Aiheesta muualla
----------------

* 
* 
* 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |